title: Решение на Съвета от 21 януари 2002 година относно временното прилагане на Споразумението между Европейската общност и Република Южна Африка относно търговията с вина

text:
Важна правна забележка

|

32002D0053

Официален вестник n° L 028 , 30/01/2002 стр. 0129 - 0129 специално чешко издание глава 11 том 40 стр. 339  - 339 специално испанско издание глава 11 том 40 стр. 339  - 339 специално унгарско издание глава 11 том 40 стр. 339  - 339 специално литвийско издание глава 11 том 40 стр. 339  - 339 LV.ES глава 11 том 40 стр. 339  - 339 MT.ES глава 11 том 40 стр. 339  - 339 PL.ES глава 11 том 40 стр. 339  - 339 SK.ES глава 11 том 40 стр. 339  - 339 специално словенско издание глава 11 том 40 стр. 339  - 339

		20020121Решение на Съветаот 21 януари 2002 годинаотносно временното прилагане на Споразумението между Европейската общност и Република Южна Африка относно търговията с вина(2002/53/ЕО)СЪВЕТЪТ НА ЕВРОПЕЙСКАТА ОБЩНОСТ,като взе предвид договора за създаване на Европейската общност, и по-специално член 133 заедно с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) За Общността и Южна Африка е необходимо да се предвиди временното прилагане на споразумението между Европейската общност и Република Южна Африка за търговията с вина ("споразумението"), считано от 28 януари 2002 г. до извършването от Южна Африка на необходимите процедури за влизане в сила на споразумението.(2) С цел улесняване на прилагането на някои клаузи от споразумението, на Комисията следва да бъде разрешено да извърши необходимите технически корекции в съответствие с процедурата, установена в член 75 от Регламент (ЕО) №. 1493/1999 г. на Съвета от 17 май 1999 г. относно общата организация на пазара на вино [1].(3) За целта споразумението под формата на размяна на писма следва да се одобри,ПРИЕ НАСТОЯЩОТО РЕШЕНИЕ:Член 1Споразумението под формата на размяна на писма, което предвижда временно прилагане на Споразумението между Европейската общност и Република Южна Африка относно търговията с вина от 28 януари 2002 г. с настоящото се одобрява от името на Общността.Текстът на споразумението под формата на размяна на писма и текстът на споразумението за търговия с вина се прилагат към това решение.Член 2Оправомощава председателя на Съвета да посочи лицата, упълномощени да подпишат споразумението под формата на размяна на писма, като по този начин изразява съгласието на Общността да бъде обвързана с него.Член 3За целите на прилагане на член 7, параграф 8 и член 18, параграф 2 от Споразумението за търговията с вина, овластява Комисията, в съответствие с процедурата, предвидена в член 75 от Регламент (ЕО) № 1493/1999 на Съвета, да сключи правните инструменти, необходими за изменение на споразумението.Член 4Комисията представлява Общността в съвместните комитети, установени с член 19 от Споразумението за търговията с вина.Член 5Настоящото решение се публикува в Официален вестник на Европейските общности.Съставено в Брюксел на 21 януари 2002 година.За СъветаПредседателM. Arias Cañete[1] ОВ L 179, 14.7.1999 г.., стр. 1. Регламент, последно изменен с Регламент (ЕО) № 2585/2001 (ОВ L 345, 29.12.2001 г., стр. 10).--------------------------------------------------


title: (2014/186/ЕС): Решение на Съвета от 11 февруари 2014 за подписване от името на Съюза на Договореността между Европейския съюз и Княжество Лихтенщайн относно реда и условията за неговото участие в Европейската служба за подкрепа в областта на убежището

text:
               5.4.2014

               BG

               Официален вестник на Европейския съюз

               L 102/3

         РЕШЕНИЕ НА СЪВЕТА
   от 11 февруари 2014
   за подписване от името на Съюза на Договореността между Европейския съюз и Княжество Лихтенщайн относно реда и условията за неговото участие в Европейската служба за подкрепа в областта на убежището

      (2014/186/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 74 и член 78, параграфи 1 и 2 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               В Регламент (ЕС) № 439/2010 на Европейския парламент и на Съвета (1) се предвижда, че Европейската служба за подкрепа в областта на убежището е отворена за участие на Исландия, Лихтенщайн, Норвегия и Швейцария в качеството им на наблюдатели. В посочения регламент се предвижда също така изготвянето на договорености, с които се определят по-специално характерът, обхватът и правилата за участието на тези държави в работата на Европейската служба за подкрепа в областта на убежището.

               (2)

               На 27 януари 2012 г. Съветът упълномощи Комисията да започне преговори за Договореност между Европейския съюз и Княжество Лихтенщайн относно реда и условията за неговото участие в Европейската служба за подкрепа в областта на убежището („договореността“). Преговорите приключиха успешно с парафирането на договореността на 28 юни 2013 г.

               (3)

               Договореността следва да бъде подписана.

               (4)

               Както е посочено в съображение 21 от Регламент (ЕС) № 439/2010, Обединеното кралство и Ирландия участват в посочения регламент и са обвързани от него. Ето защо те следва да приложат член 49, параграф 1 от Регламент (ЕС) № 439/2010, като участват в настоящото решение. Следователно Обединеното кралство и Ирландия участват в настоящото решение.

               (5)

               Както е посочено в съображение 22 от Регламент (ЕС) № 439/2010, Дания не участва в посочения регламент и не е обвързана от него. Следователно Дания не участва в настоящото решение,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Договореността между Европейския съюз и Княжество Лихтенщайн относно реда и условията за неговото участие в Европейската служба за подкрепа в областта на убежището, при условие на сключването на посочената договореност (2).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) Договореността от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 11 февруари 2014 година.

            За Съвета

            Председател

         E. VENIZELOS

      (1)  Регламент (ЕС) № 439/2010 на Европейския парламент и на Съвета от 19 май 2010 г. за създаване на Европейска служба за подкрепа в областта на убежището (ОВ L 132, 29.5.2010 г., стр. 11).

      (2)  Текстът на Договореността ще бъде публикуван заедно с решението относно нейното сключване.


title: 2010/609/ОВППС: Решение EUPOL ДР Конго/1/2010 на Комитета по политика и сигурност от 8 октомври 2010 година относно назначаването на ръководител на мисията EUPOL ДР Конго

text:
               9.10.2010

               BG

               Официален вестник на Европейския съюз

               L 266/60

         РЕШЕНИЕ EUPOL ДР КОНГО/1/2010 НА КОМИТЕТА ПО ПОЛИТИКА И СИГУРНОСТ
   от 8 октомври 2010 година
   относно назначаването на ръководител на мисията EUPOL ДР Конго
   (2010/609/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/576/ОВППС на Съвета от 23 септември 2010 г. относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Решение 2010/576/ОВППС Комитетът по политика и сигурност е оправомощен, в съответствие с член 38 от Договора, да взема необходимите решения с цел упражняване на политическия контрол и стратегическото ръководство на EUPOL ДР Конго, включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предложи главен инспектор Jean-Paul RIKIR да бъде назначен за ръководител на мисията, считано от 1 октомври 2010 г.,

         ПРИЕ НАСТОЯЩОТО РЕШЕНИЕ:
   Член 1
   Главен инспектор Jean-Paul RIKIR се назначава за ръководител на полицейската мисия на Европейския съюз по реформата в сектора за сигурност (РСС) и нейното взаимодействие с правосъдието в Демократична република Конго (EUPOL ДР Конго), считано от 1 октомври 2010 г.
   Член 2
   Настоящото решение влиза в сила в деня на приемането му.
   То се прилага до края на мандата на EUPOL ДР Конго.

      Съставено в Брюксел на 8 октомври 2010 година.

            За Комитета по политика и сигурност

            Председател

         W. STEVENS

      (1)  ОВ L 254, 29.9.2010 г., стр. 33.


title: 2012/429/ЕС: Решение на Съвета от 24 юли 2012 година за сключване на Споразумението между Европейския съюз и правителството на Руската федерация за търговията с части и компоненти за моторни превозни средства между Европейския съюз и Руската федерация

text:
               26.7.2012

               BG

               Официален вестник на Европейския съюз

               L 199/3

         РЕШЕНИЕ НА СЪВЕТА
   от 24 юли 2012 година
   за сключване на Споразумението между Европейския съюз и правителството на Руската федерация за търговията с части и компоненти за моторни превозни средства между Европейския съюз и Руската федерация
   (2012/429/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               В съответствие с Решение 2012/106/ЕС на Съвета (1) Споразумението между Европейския съюз и правителството на Руската федерация за търговията с части и компоненти за моторни превозни средства между Европейския съюз и Руската федерация (наричано по-долу „споразумението“) бе подписано на 16 декември 2011 г. при условие за сключването му.

               (2)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и правителството на Руската федерация за търговията с части и компоненти за моторни превозни средства между Европейския съюз и Руската федерация се одобрява от името на Съюза (2).
   Член 2
   Председателят на Съвета посочва лицето(ата), упълномощено(и) да извърши(ат) от името на Съюза предвиденото в член 13, параграф 2 от споразумението уведомление, за да се изрази съгласието на Съюза да бъде обвързан със споразумението (3).
   Член 3
   Настоящото решение влиза в сила в деня на приемането му.

      Съставено в Брюксел на 24 юли 2012 година.

            За Съвета

            Председател

         A. D. MAVROYIANNIS

      (1)  ОВ L 57, 29.2.2012 г., стр.14.

      (2)  Споразумението е публикувано в ОВ L 57, 29.2.2012 г., стр. 15, заедно с решението за подписването му.

      (3)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2010/419/ЕС: Решение на Комисията от 28 юли 2010 година за подновяване на разрешението за продължаване на търговията с продукти, съдържащи, състоящи се или произведени от генетично модифицирана царевица Bt11 (SYN-BTØ11-1), за разрешаване в съответствие с Регламент (ЕО) № 1829/2003 на Европейския парламент и на Съвета на храни и хранителни съставки, съдържащи или състоящи се от царевица Bt11 (SYN-BTØ11-1), и за отмяна на Решение 2004/657/ЕО (нотифицирано под номер C(2010) 5129)  Текст от значение за ЕИП

text:
               29.7.2010

               BG

               Официален вестник на Европейския съюз

               L 197/11

         РЕШЕНИЕ НА КОМИСИЯТА
   от 28 юли 2010 година
   за подновяване на разрешението за продължаване на търговията с продукти, съдържащи, състоящи се или произведени от генетично модифицирана царевица Bt11 (SYN-BTØ11-1), за разрешаване в съответствие с Регламент (ЕО) № 1829/2003 на Европейския парламент и на Съвета на храни и хранителни съставки, съдържащи или състоящи се от царевица Bt11 (SYN-BTØ11-1), и за отмяна на Решение 2004/657/ЕО
   (нотифицирано под номер C(2010) 5129)
   (само текстът на френски език е автентичен)
   (текст от значение за ЕИП)
   (2010/419/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи (1), и по-специално член 7, параграф 3, член 11, параграф 3, член 19, параграф 3 и член 23, параграф 3 от него,
   като има предвид, че:

               (1)

               На 17 април 2007 г. Syngenta Seeds S.A.S. от името на Syngenta Crop Protection AG подаде заявление до Комисията в съответствие с членове 5, 11, 17 и 23 от Регламент (ЕО) № 1829/2003 за подновяване на разрешението за продължаване на търговията със съществуващи храни и хранителни съставки, произведени от царевица Bt11 (включително и за хранителни добавки), за подновяване на разрешението за продължаване на търговията със съществуващи фуражи, съдържащи, състоящи се или произведени от царевица Bt11 (в това число и фуражни добавки и фуражни суровини), и за съдържащи или състоящи се от царевица Bt11 продукти, различни от храни и фуражи, непредназначени за отглеждане (наричано по-нататък „заявлението“), които са били предмет на нотификация в съответствие с член 8, параграф 1, букви а) и б) и член 20, параграф 1, букви а) и б) от посочения регламент. Заявлението също така се отнася и до подновяването на разрешението за пускане на пазара на храни и хранителни съставки, разрешени по силата на Решение 2004/657/ЕО на Комисията от 19 май 2004 г. относно разрешението за пускане на пазара на сладка царевица, получена от генетично модифицирана царевица Bt11 като нова храна или нова хранителна съставка в съответствие с Регламент (ЕО) № 258/97 на Европейския парламент и на Съвета (2). В заявлението си Syngenta Seeds S.A.S. поиска разрешение за храни или хранителни съставки, съдържащи или състоящи се от царевица Bt11, които не са били разрешавани по-рано в Съюза.

               (2)

               На 17 февруари 2009 г. Европейският орган за безопасност на храните (наричан по-долу „ЕОБХ“) в съответствие с членове 6 и 18 от Регламент (ЕО) № 1829/2003 даде положително становище (3) и стигна до заключението, че с оглед на новата информация, предоставена в заявлението, и на прегледа на литературата, която е била публикувана след обнародването на последното научно становище на ЕОБХ за царевицата Bt11 (4), не се налагат промени и потвърди предишното заключение, че царевицата Bt11 е толкова безопасна, колкото и съответният ѝ сорт, който не е генетично модифициран, и че няма вероятност да окаже неблагоприятно въздействие върху здравето на човека или животните или върху околната среда в условията на употребата, за която се предлага, което се отнася и за продуктите, които са предмет на заявлението.

               (3)

               В становището си ЕОБХ взе предвид всички конкретни въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от Регламент (ЕО) № 1829/2003.

               (4)

               В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.

               (5)

               Като се имат предвид тези съображения, това, че дружеството Syngenta Crop Protection AG Switzerland, което е погълнало адресата на Решение 2004/657/ЕО — Syngenta Seeds AG, е същият правен субект, от името на когото заявителят е подал заявление за подновяване на разрешението, това, че заявителят е потвърдил, че обхватът на подаденото от него заявление включва и искане за разрешаване на храни и хранителни съставки, съдържащи или състоящи се от царевица Bt11, и че има намерение да поиска подновяване на разрешението за продуктите, предмет на Решение 2004/657/ЕО преди изтичането на срока на разрешението, споменат в посоченото решение, така че може да бъде прието единствено решение, обхващащо посочените продукти, което да влезе в сила на същата дата, следва да се предостави разрешение за подновяване на разрешението за храни и хранителни съставки, съдържащи, състоящи се или произведени от сладка царевица Bt11 (прясна или консервирана) и на разрешението за храни и хранителни съставки, съдържащи или състоящи се от царевица Bt11. Следователно Решение 2004/657/ЕО следва да бъде отменено.

               (6)

               За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми (5).

               (7)

               Според становището на ЕОБХ за храни, хранителни съставки и фуражи, съдържащи, състоящи се или произведени от царевица Bt11, не са необходими специални изисквания за етикетиране, различни от предвидените в член 13, параграф 1 и член 25, параграф 2 от Регламент (ЕО) № 1829/2003. За да се гарантира обаче употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО, и продукти, различни от храни и фуражи, съдържащи или състоящи се от ГМО, за които е поискано подновяване на разрешението, следва да бъде допълнено с ясно обозначение, че въпросните продукти не трябва да бъдат използвани за отглеждане.

               (8)

               Титулярят на разрешението следва да представи на Комисията годишни доклади относно изпълнението и резултатите от дейностите, посочени в плана за мониторинг на въздействието върху околната среда. Тези резултати следва да бъдат представени в съответствие с Решение 2009/770/ЕО на Комисията от 13 октомври 2009 г. за утвърждаване на стандартните формуляри за отчитане на резултатите от наблюдението на съзнателното освобождаване в околната среда на генетично модифицирани организми като продукти или като съставка на продукти с цел пускане на пазара съгласно Директива 2001/18/ЕО на Европейския парламент и на Съвета (6).

               (9)

               Становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за мониторинг след пускане на пазара за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.

               (10)

               Цялата необходима информация относно разрешаването на продуктите или на подновяването на разрешението следва да бъде вписана в регистъра на Общността за генетично модифицирани храни и фуражи, както е предвидено в Регламент (ЕО) № 1829/2003.

               (11)

               В член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО (7) се определят изискванията за етикетиране за продукти съдържащи или състоящи се от ГМО.

               (12)

               Настоящото решение следва да бъде нотифицирано чрез Механизма за обмен на информация за биобезопасност на страните по Протокола от Картахена по биобезопасност към Конвенцията за биологично разнообразие, съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми (8).

               (13)

               Заявителят беше консултиран относно предвидените в настоящото решение мерки.

               (14)

               Постоянният комитет по хранителната верига и здравето на животните не даде становище в рамките на срока, определен от неговия председател.

               (15)

               На заседанието си, проведено на 29 юни 2010 г., Съветът не бе в състояние да вземе с квалифицирано мнозинство нито положително, нито отрицателно решение по предложението. Съветът сигнализира, че е приключил работата си по това досие. Мерките, съответно, следва да бъдат приети от Комисията,

         ПРИЕ НАСТОЯЩОТО РЕШЕНИЕ:
   Член 1
   Генетично модифициран организъм и единен идентификатор
   На генетично модифицираната царевица (Zea mays L.) Bt11, посочена в буква б) от приложението към настоящото решение, се дава единният идентификатор SYN-BTØ11-1, както е предвидено в Регламент (ЕО) № 65/2004.
   Член 2
   Разрешение
   Следните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:

               а)

               храни и хранителни съставки, съдържащи, състоящи се или произведени от царевица SYN-BTØ11-1;

               б)

               фуражи, съдържащи, състоящи се или произведени от царевица SYN-BTØ11-1;

               в)

               продукти, различни от храни и фуражи, съдържащи или състоящи се от царевица SYN-BTØ11-1 за същата употреба, както всяка друга царевица, с изключение на отглеждането.

         Член 3
   Етикетиране
   1.   За целите на изискванията за етикетиране, установени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.
   2.   Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица SYN-BTØ11-1, посочени в член 2, букви б) и в).
   Член 4
   Мониторинг на въздействието върху околната среда
   1.   Титулярят на разрешението осигурява изготвянето и изпълнението на плана за мониторинг на въздействието върху околната среда, както е определено в буква з) от приложението.
   2.   Титулярят на разрешението представя на Комисията годишни доклади относно изпълнението и резултатите от дейностите, посочени в плана за мониторинг, в съответствие с Решение 2009/770/ЕО.
   Член 5
   Регистър на Общността
   Информацията, посочена в приложението към настоящото решение, се вписва в регистъра на Общността за генетично модифицирани храни и фуражи, предвиден в член 28 от Регламент (ЕО) № 1829/2003.
   Член 6
   Титуляр на разрешението
   Титуляр на разрешението е Syngenta Seeds S.A.S., Франция, представител на Syngenta Crop Protection AG, Швейцария.
   Член 7
   Валидност
   Настоящото решение се прилага за период от 10 години от датата на неговото нотифициране.
   Член 8
   Отмяна
   Решение 2004/657/ЕО се отменя.
   Член 9
   Адресат
   Адресат на настоящото решение е Syngenta Seeds S.A.S., Chemin de l’Hobit 12, BP 27 – F-31790 Saint-Sauveur – Франция, представител на Syngenta Crop Protection AG, Швейцария.

      Съставено в Брюксел на 28 юли 2010 година.

            За Комисията

         John DALLI

            Член на Комисията

      (1)  ОВ L 268, 18.10.2003 г., стр. 1.

      (2)  ОВ L 300, 25.9.2004 г., стр. 48.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2007-146

      (4)  Становище на ЕОБХ, публикувано на 19 май 2005 г., относно пускането на пазара на Bt11 за отглеждане, за фураж и за промишлена преработка – http://registerofquestions.efsa.europa.eu/roqFrontend/questionLoader?question = EFSA-Q-2004-012

      (5)  ОВ L 10, 16.1.2004 г., стр. 5.

      (6)  ОВ L 275, 21.10.2009 г., стр. 9.

      (7)  ОВ L 268, 18.10.2003 г., стр. 24.

      (8)  ОВ L 287, 5.11.2003 г., стр. 1.

      ПРИЛОЖЕНИЕ
      а)   Заявител и титуляр на разрешението:

                  Име

                  :

                  Syngenta Seeds S.A.S.

                  Адрес

                  :

                  Chemin de l’Hobit 12, BP 27 – F-31790 Saint-Sauveur – France

            От името на Syngenta Crop Protection AG - Schwarzwaldallee 215 - CH 4058 Basle - Switzerland
      б)   Обозначение и спецификация на продуктите:

                  1.

                  храни и хранителни съставки, съдържащи, състоящи се или произведени от царевица SYN-BTØ11-1;

                  2.

                  фуражи, съдържащи, състоящи се или произведени от царевица SYN-BTØ11-1;

                  3.

                  продукти, различни от храни и фуражи, съдържащи или състоящи се от царевица SYN-BTØ11-1 за същата употреба, както всяка друга царевица, с изключение на отглеждането.

            Генетично модифицираната царевица SYN-BTØ11-1, както е описана в заявлението, експресира протеина Cry1Ab, който предпазва от някои твърдокрили вредители, и протеина PAT, който придава поносимост към хербицида амониев глуфозинат.
      в)   Етикетиране:

                  1.

                  За целите на специфичните изисквания за етикетиране, установени в член 13, параграф 1 и член 25, параграф 2 от Регламент (ЕО) № 1829/2003 и в член 4, параграф 6 от Регламент (ЕО) № 1830/2003, „името на организма“ е „царевица“.

                  2.

                  Надписът „не е предназначено за отглеждане“ се поставя на етикета и в документите, придружаващи продуктите, съдържащи или състоящи се от царевица SYN-BTØ11-1, посочени в член 2, букви б) и в).

            г)   Метод на откриване:

                  —

                  Метод в реално време, присъщ на явлението, основаващ се на полимеразно-верижна реакция (PCR) за количественото определяне на царевица SYN-BTØ11-1.

                  —

                  Утвърден от референтната лаборатория на Общността, създадена съгласно Регламент (ЕО) № 1829/2003, публикуван на адрес http://gmo-crl.jrc.ec.europa.eu/statusofdoss.htm

                  —

                  Референтен материал: ERM®-BF412, достъпен чрез Съвместния изследователски център (СИЦ) на Европейската комисия, Институт за референтни материали и измервания (IRMM) на следния адрес: https://irmm.jrc.ec.europa.eu/rmcatalogue

            д)   Единен идентификатор:

      SYN-BTØ11-1
      е)   Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:

      Клирингова къща по биобезопасност, регистрационен номер: вж. [попълва се при нотифицирането]
      ж)   Условия или ограничения за пускането на пазара, употребата или търговията на продуктите:

      Не се изисква.
      з)   План за мониторинг

      План за мониторинг на въздействията върху околната среда, съобразен с приложение VII към Директива 2001/18/ЕО
      [Връзка: план, публикуван в Интернет]
      и)   Изисквания за мониторинг след пускане на пазара за употребата на храната за консумация от човека

      Не се изисква.
      Забележка: възможно е в бъдеще да се наложат промени на връзките за достъп до необходимите документи. Тези промени ще станат публично достояние чрез актуализиране на регистъра на Общността за генетично модифицираните храни и фуражи.


title: 2007/532/ЕО: Решение на Съвета от 23 юли 2007 година за сключването на Споразумението под формата на размяна на писма относно временното прилагане на протокола за възможностите за риболов и финансовите средства, предвидени в Споразумението между Демократична република Сао Томе и Принсипи и Европейската общност, за периода от 1 юни 2006 г. до 31 май 2010 г.

text:
               7.8.2007

               BG

               Официален вестник на Европейския съюз

               L 205/59

         РЕШЕНИЕ НА СЪВЕТА
   от 23 юли 2007 година
   за сключването на Споразумението под формата на размяна на писма относно временното прилагане на протокола за възможностите за риболов и финансовите средства, предвидени в Споразумението между Демократична република Сао Томе и Принсипи и Европейската общност, за периода от 1 юни 2006 г. до 31 май 2010 г.
   (2007/532/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаването на Европейската общност, и по-специално член 300, параграф 2 във връзка с член 37 от него,
   като взе предвид предложението на Комисията,
   като има предвид, че:

               (1)

               Общността и Демократична република Сао Томе и Принсипи договориха и парафираха Споразумение за партньорство в областта на рибарството, което предоставя на рибарите от Общността възможности за риболов в териториалните води под суверенитета или юрисдикцията на Демократична република Сао Томе и Принсипи.

               (2)

               Целесъобразно е да се осигури продължаване на риболовните дейности в периода между изтичането на предходния протокол за възможностите за риболов в крайбрежните води на Сао Томе и Принсипи и датата на влизане в сила на новия протокол за възможностите за риболов и финансовите средства, които са предвидени в Споразумението за партньорство в областта на рибарството.

               (3)

               За тази цел Общността и Демократична република Сао Томе и Принсипи парафираха Споразумение под формата на размяна на писма относно временното прилагане на новия протокол.

               (4)

               Общността има интерес да бъде одобрено това споразумение под формата на размяна на писма.

               (5)

               Следва да се определи методът за разпределяне на възможностите за риболов между държавите-членки,

         РЕШИ:
   Член 1
   Споразумението под формата на размяна на писма относно временното прилагане на протокола за възможностите за риболов и финансовите средства, предвидени в Споразумението между Демократична република Сао Томе и Принсипи и Европейската общност, за периода от 1 юни 2006 г. до 31 май 2010 г. се одобрява с настоящото решение от името на Общността.
   Текстът на споразумението под формата на размяна на писма е приложен към настоящото решение.
   Член 2
   Споразумението се прилага временно от 1 юни 2006 г.
   Член 3
   Възможностите за риболов, определени в протокола към Споразумението за партньорство в областта на рибарството, се разпределят между държавите-членки, както следва:

               Риболовна категория

               Вид на съда

               Държава-членка

               Лицензи или квота

               Риболов на риба тон

               Сейнери за риболов на риба тон с дълбоко замразяване

               Испания

               13

               Франция

               12

               Риболов на риба тон

               Съдове за риболов с въже майка на повърхността

               Испания

               13

               Португалия

               5

         Ако заявленията за издаване на лиценз от горепосочените държави-членки не изчерпват определените от протокола към Споразумението за партньорство в областта на рибарството възможности за риболов, Комисията може да разгледа заявления за издаване на лиценз от другите държави-членки.
   Член 4
   Държавите-членки, чиито съдове извършват риболов по споразумението под формата на размяна на писма, уведомяват Комисията за количествата на всеки улов в рамките на риболовната зона на Сао Томе и Принсипи в съответствие с Регламент (ЕО) № 500/2001 на Комисията от 14 март 2001 г. за установяването на подробни правила за прилагане на Регламент (ЕИО) № 2847/93 на Съвета по отношение контрола на улова на риболовните кораби на Общността в териториалните води на трети страни и в открито море (1).
   Член 5
   Председателят на Съвета е оправомощен да посочи лицата, упълномощени да подпишат Споразумението под формата на размяна на писма, за да бъде Общността правно обвързана.

      Съставено в Брюксел на 23 юли 2007 година.

            За Съвета

            Председател

         L. AMADO

      (1)  ОВ L 73, 15.3.2001 г., стр. 8.
   СПОРАЗУМЕНИЕ
   под формата на размяна на писма за временното прилагане на протокола за възможностите за риболов и финансовите средства, предвидени в Споразумението между Демократична република Сао Томе и Принсипи и Европейската общност, за периода от 1 юни 2006 г. до 31 май 2010 г.
   Господине,
   Във връзка с парафирания в четвъртък 25 май 2006 г. протокол за възможностите за риболов и финансовите средства за периода от 1 юни 2006 г. до 31 май 2010 г., имам честта да Ви информирам, че правителството на Демократична република Сао Томе и Принсипи е готово да прилага временно този протокол, считано от 1 юни 2006 г., докато той влезе в сила в съответствие с член 12 от него, при условие че Европейската общност прояви готовност да постъпи по аналогичен начин.
   При това условие първата част от финансовите средства, определени в член 2 от протокола, трябва да бъде изплатена преди 15 май 2007 г.
   Ще Ви бъда задължен да потвърдите, че Европейската общност приема такова временно прилагане.
   Моля приемете моите най-високи почитания.

         За правителството на Сао Томе и Принсипи

   Господине,
   Имам честта да потвърдя получаването на Вашето писмо с днешна дата, което гласи:

      „Във връзка с парафирания в четвъртък 25 май 2006 г. протокол за възможностите за риболов и финансовите средства за периода от 1 юни 2006 г. до 31 май 2010 г., имам честта да Ви информирам, че правителството на Демократична република Сао Томе и Принсипи е готово да прилага временно този протокол, считано от 1 юни 2006 г., докато той влезе в сила в съответствие с член 12 от него, при условие че Европейската общност прояви готовност да постъпи по аналогичен начин.
      При това условие първата част от финансовите средства, определени в член 2 от протокола, трябва да бъде изплатена преди 15 май 2007 г.“

   Имам удоволствието да потвърдя съгласието на Европейската общност с временното прилагане.
   Моля приемете моите най-високи почитания.

         От името на Съвета на Европейския съюз


title: 2012/648/ЕС: Решение на Съвета от 16 октомври 2012 година за назначаване на член и заместник-член от Белгия в Комитета на регионите

text:
               18.10.2012

               BG

               Официален вестник на Европейския съюз

               L 287/12

         РЕШЕНИЕ НА СЪВЕТА
   от 16 октомври 2012 година
   за назначаване на член и заместник-член от Белгия в Комитета на регионите
   (2012/648/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Белгия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове в Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Paul FICHEROULLE се освободи едно място за член на Комитета на регионите.

               (3)

               След назначаването на г-н Marc HENDRICKX за член на Комитета на регионите ще се освободи едно място за заместник-член,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           Г-н Marc HENDRICKX, Vlaams Volksvertegenwoordiger,

                     както и

               б)

               за заместник-член:

                           —

                           Г-н Karim VAN OVERMEIRE, Vlaams Volksvertegenwoordiger.

         Член 2
   Настоящото решение влиза в сила в деня на приемането му.

      Съставено в Люксембург на 16 октомври 2012 година.

            За Съвета

            Председател

         A. D. MAVROYIANNIS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение на Съвета от 21 октомври 2010 година относно позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна, по отношение на приемането на разпоредби относно координацията на системите за социална сигурност

text:
               23.11.2010

               BG

               Официален вестник на Европейския съюз

               L 306/14

         РЕШЕНИЕ НА СЪВЕТА
   от 21 октомври 2010 година
   относно позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна, по отношение на приемането на разпоредби относно координацията на системите за социална сигурност
   (2010/699/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               В член 70 от Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна (1) („Споразумението“), се предвижда, че Съветът за асоцииране приема разпоредби за прилагане на принципите за координация на системите за социална сигурност, посочени в член 68 от споразумението, преди края на първата година след влизането му в сила.

               (2)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (3)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и Договора за функционирането на Европейския съюз, без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейският съюз в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна, по отношение на изпълнението на член 70 от споразумението, се основава на проекта на решение на Съвета за асоцииране, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2010 година.

            За Съвета

            Председател

         J. MILQUET

      (1)  ОВ L 265, 10.10.2005 г., стр. 2.
    ---documentbreak---

               23.11.2010

               BG

               Официален вестник на Европейския съюз

               L 306/15

         Проект
   РЕШЕНИЕ № …/… НА СЪВЕТА ЗА АСОЦИИРАНЕ
   създаден с Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна
   от …
   по отношение на разпоредбите относно координацията на системите за социална сигурност, съдържащи се в Евро-средиземноморското споразумение
   СЪВЕТЪТ ЗА АСОЦИИРАНЕ,
   като взе предвид Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна (1), и по-специално член 70 от него,
   като има предвид, че:

               (1)

               В членове 68—71 от Евро-средиземноморското споразумение за асоцииране между Европейските общности и техните държави-членки, от една страна, и Алжирската демократична народна република, от друга страна („Споразумението“), се предвижда координацията на системите за социална сигурност на Алжир и държавите-членки. В член 68 се определят принципите за тази координация.

               (2)

               В член 70 от споразумението се предвижда Съветът за асоцииране да приеме решение за прилагане на принципите, съдържащи се в член 68, преди края на първата година след влизането в сила на споразумението.

               (3)

               Що се отнася до прилагането на принципа на недискриминация, настоящото решение следва да не предоставя никакви допълнителни права, произтичащи от някои факти или събития, настъпващи на територията на другата договаряща страна, когато такива събития или факти не са взети предвид от законодателството на първата договаряща страна, освен предвиденото право на изнасяне на определени обезщетения.

               (4)

               При прилагането на настоящото решение правото на алжирските работници на семейни обезщетения следва да се подчинява на условието членовете на техните семейства да пребивават законно с тези работници в държавата-членка, в която работниците са наети на работа. Настоящото решение не следва да дава право на семейни обезщетения по отношение на членове на техните семейства, които пребивават в друга държава, например Алжир.

               (5)

               Регламент (ЕО) № 859/2003 на Съвета (2) вече разширява обхвата на разпоредбите на Регламент (ЕИО) № 1408/71 и на Регламент (ЕИО) № 574/72 за гражданите на трети държави, които все още не са обхванати от тези разпоредби единствено на основание тяхното гражданство. В Регламент (ЕО) № 859/2003 вече е застъпен принципът за сумиране на натрупаните от алжирски работници в различните държави-членки осигурителни периоди по отношение правото на придобиване на определени обезщетения, посочени в член 68, параграф 2 от споразумението.

               (6)

               Може да бъде необходимо да се предвидят специални разпоредби, които да съответстват на специфичните особености на законодателството на Алжир, за да се улесни прилагането на правилата за координация.

               (7)

               За гарантиране на гладкото протичане на координацията на системите за социална сигурност на държавите-членки и Алжир е необходимо да се установят специални разпоредби относно сътрудничеството между държавите-членки и Алжир, както и между съответното лице и институцията на компетентната държава.

               (8)

               Следва да се приемат преходни разпоредби, за да се защитят лицата, обхванати от настоящото решение, и за да се гарантира, че те не губят права в резултат на влизането му в сила,

         ПРИЕ НАСТОЯЩОТО РЕШЕНИЕ:
   ЧАСТ I

      ОБЩИ РАЗПОРЕДБИ

   Член 1
   Определения
   1.   За целите на настоящото решение:

               а)

               „споразумение“ означава Евро-средиземноморското споразумение за асоцииране между Европейската общност и нейните държави-членки, от една страна, и Алжирската демократична народна република, от друга страна;

               б)

               „регламент“ означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (3), прилагани в държавите-членки на Европейския съюз;

               в)

               „регламент за прилагане“ означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (4);

               г)

               „държава-членка“ означава държава-членка на Европейския съюз;

               д)

               „работник“ означава:

                           i)

                           за целите на законодателството на държава-членка, лице, осъществяващо дейност като заето лице по смисъла на член 1, буква а) от регламента;

                           ii)

                           за целите на законодателството на Алжир, лице, осъществяващо дейност като заето лице по смисъла на това законодателство;

               е)

               „член на семейството“ означава:

                           i)

                           за целите на законодателството на държава-членка, член на семейството по смисъла на член 1, буква и) от регламента;

                           ii)

                           за целите на законодателството на Алжир, член на семейството по смисъла на това законодателство;

               ж)

               „законодателство“ означава:

                           i)

                           по отношение на държавите-членки, законодателство по смисъла на член 1, буква л) от регламента;

                           ii)

                           по отношение на Алжир, съответното законодателство, приложимо в Алжир;

               з)

               „обезщетения“ означава:

                           i)

                           по отношение на държавите-членки, обезщетения по смисъла на член 3 от регламента;

                           ii)

                           по отношение на Алжир, съответните обезщетения, приложими в Алжир;

               и)

               „обезщетения, които могат да бъдат изнасяни“ означава:

                           i)

                           по отношение на държавите-членки:

                                       —

                                       пенсии за старост,

                                       —

                                       пенсии за преживели лица,

                                       —

                                       пенсии поради трудови злополуки и професионални болести,

                                       —

                                       пенсии за инвалидност поради трудови злополуки и професионални болести,

                                 по смисъла на регламента, с изключение на специалните парични обезщетения, независещи от вноски, посочени в приложение X към регламента;

                           ii)

                           по отношение на Алжир, съответните обезщетения, предоставяни по законодателството на Алжир, с изключение на специалните парични обезщетения, независещи от вноски, посочени в приложение I към настоящото решение.

         2.   Другите понятия, използвани в настоящото решение, са със значението, определено им:

               а)

               по отношение на държавите-членки, в регламента и регламента за прилагане;

               б)

               по отношение на Алжир, в съответното законодателство, приложимо в Алжир.

         Член 2
   Обхванати лица
   Настоящото решение се прилага:

               а)

               за работниците, които са граждани на Алжир и които са или са били законно наети на работа на територията на държава-членка, и за които се прилага или е било прилагано законодателството на една или няколко държави-членки, както и за преживелите ги лица;

               б)

               за членовете на семейството на работниците, посочени в буква а), при условие че тези членове на семейството пребивават или са пребивавали законно при съответния работник в държавата-членка, в която е нает на работа работникът;

               в)

               за работниците, които са граждани на държава-членка и които са или са били законно наети на работа на територията на Алжир и за които се прилага или е било прилагано законодателството на Алжир, и за преживелите ги лица; и

               г)

               за членовете на семейството на работниците, посочени в буква в), при условие че тези членове на семейството пребивават или са пребивавали законно при съответния работник, когато той е бил нает на работа в Алжир.

         Член 3
   Равно третиране
   1.   Работниците, които са граждани на Алжир и са законно наети на работа в държава-членка, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на държавата-членка, в която са законно наети на работа.
   2.   Работниците, които са граждани на държава-членка и са законно наети на работа в Алжир, както и всички членове на техните семейства, които пребивават законно при тях, подлежат на третиране, недискриминиращо ги на основата на националността им по отношение на обезщетенията по смисъла на член 1, параграф 1, буква з) спрямо гражданите на Алжир.
   ЧАСТ II

      ОТНОШЕНИЯ МЕЖДУ ДЪРЖАВИТЕ-ЧЛЕНКИ И АЛЖИР

   Член 4
   Отпадане на правилата за пребиваване
   1.   Обезщетенията, които могат да бъдат изнасяни по смисъла на член 1, параграф 1, буква и), на които имат право лицата, посочени в член 2, букви а) и в), не подлежат на каквото и да било намаляване, изменение, спиране, оттегляне или конфискация по причина на обстоятелството, че бенефициерът пребивава:

               i)

               за целите на обезщетение по законодателството на държава-членка, на територията на Алжир; или

               ii)

               за целите на обезщетение по законодателството на Алжир, на територията на държава-членка.

         2.   Членовете на семейството на даден работник, посочени в член 2, буква б), имат право на обезщетения, които могат да бъдат изнасяни по смисъла на член 1, параграф 1, буква и), по същия начин като членовете на семейството на работник, който е гражданин на съответната държава-членка, когато тези членове на семейството пребивават на територията на Алжир.
   3.   Членовете на семейството на даден работник, посочени в член 2, буква г), имат право на обезщетения, които могат да бъдат изнасяни, по смисъла на член 1, параграф 1, буква и), по същия начин като членовете на семейството на работник, който е гражданин на Алжир, когато тези членове на семейството пребивават на територията на държава-членка.
   ЧАСТ III

      ДРУГИ РАЗПОРЕДБИ

   Член 5
   Сътрудничество
   1.   Държавите-членки и Алжир взаимно си предоставят всякаква информация за промени в техните законодателства, които могат да засегнат изпълнението на настоящото решение.
   2.   За целите на настоящото решение органите и институциите на държавите-членки и на Алжир си предоставят взаимно помощ и действат така, сякаш прилагат своето вътрешно законодателство. Административната помощ, предоставяна от посочените органи и институции, по правило е безплатна. Въпреки това компетентните органи на държавите-членки и на Алжир могат да се споразумеят за възстановяване на някои разходи.
   3.   Органите и институциите на държавите-членки и на Алжир могат, за целите на настоящото решение, да контактуват пряко помежду си, както и с участващите лица или техни представители.
   4.   Институциите и лицата, обхванати от настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.
   5.   Съответните лица трябва да информират институциите на компетентната държава-членка или на Алжир, когато последната е компетентната държава, и тези на държавата-членка по пребиваване или на Алжир, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга правото им на обезщетения по настоящото решение.
   6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки са еквивалентни на мерките, които се прилагат в подобни ситуации съгласно вътрешното право, и не правят практически невъзможно или прекомерно трудно за заявителите да упражняват предоставените им по настоящото решение права.
   7.   Държавите-членки и Алжир могат да предвидят национални разпоредби, създаващи условия за проверка на правото на обезщетения, при отчитане на факта, че бенефициерите остават или пребивават извън територията на държавата, където се намира институцията длъжник. Подобни разпоредби са пропорционални, прилагат се без дискриминация на основата на националност и са в съответствие с принципите на настоящото решение. Тези разпоредби се нотифицират на Съвета за асоцииране.
   Член 6
   Административни проверки и медицински прегледи
   1.   Настоящият член се прилага за лицата, посочени в член 2 и получаващи посочените в член 1, параграф 1, буква и) обезщетения, които могат да бъдат изнасяни, както и за институциите, отговарящи за изпълнението на настоящото решение.
   2.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Алжир или на територията на Алжир, а институцията длъжник се намира в държава-членка, медицинският преглед се извършва по искане на тази институция от институцията по мястото на престой или пребиваване на бенефициера в съответствие с процедурите, установени в законодателството, прилагано от тази институция.
   Институцията длъжник информира при необходимост институцията по мястото на престой или пребиваване за всякакви специални изисквания, които да се изпълнят, и за това какво да включва медицинският преглед.
   Институцията по мястото на престой или пребиваване изпраща доклад до институцията длъжник, която е поискала медицинския преглед.
   Институцията длъжник си запазва правото да поиска бенефициерът да бъде прегледан от лекар по неин избор на територията, на която е мястото на престой или пребиваване на лицето, което получава обезщетения или претендира за такива, или в държавата, където се намира институцията длъжник. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   3.   Когато лице, което получава обезщетения или претендира за такива, или член на неговото семейство има престой или пребивава на територията на държава-членка, а институцията длъжник се намира в Алжир, или на територията на Алжир, а институцията длъжник се намира в държава-членка, административната проверка се извършва по искане на институцията длъжник от институцията по мястото на престой или пребиваване на бенефициера.
   Институцията по мястото на престой или пребиваване изпраща доклад до институцията длъжник, която е поискала административната проверка.
   Институцията длъжник си запазва правото да поиска да бъде извършен преглед на положението на бенефициера от професионалист по неин избор. От бенефициера обаче може да бъде поискано да се завърне в държавата на институцията длъжник, само ако е в състояние да извърши пътуването, без то да навреди на здравето му, като разходите за пътуване и настаняване се поемат от институцията длъжник.
   4.   Една или няколко държави-членки и Алжир могат да се споразумеят за други административни разпоредби, при условие че уведомят Съвета за асоцииране за това.
   5.   По изключение от принципа за безплатна административна взаимопомощ по член 5, параграф 2 от настоящото решение, действителният размер на разходите за проверките, посочени в параграфи 2 и 3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
   Член 7
   Прилагане на член 104 от споразумението
   Член 104 от споразумението се прилага, ако някоя от страните счита, че другата страна не е спазила задълженията, установени в членове 5 и 6.
   Член 8
   Специални разпоредби за прилагането на законодателството на Алжир
   Съветът за асоцииране може, ако е необходимо да установи специални разпоредби за прилагането на законодателството на Алжир в приложение II.
   Член 9
   Административни процедури от съществуващи двустранни споразумения
   Административните процедури, съдържащи се в съществуващи двустранни споразумения между държава-членка и Алжир, могат да продължат да се прилагат, при условие че тези процедури не се отразяват неблагоприятно на установените с настоящото решение права или задължения на съответните лица.
   Член 10
   Споразумения, допълващи процедурите за изпълнението на настоящото решение
   Една или повече държави-членки и Алжир могат да сключват споразумения, предназначени да допълнят административните процедури за изпълнение на настоящото решение, особено във връзка с предотвратяването на измами и грешки и борбата с тях.
   ЧАСТ IV

      ПРЕХОДНИ И ЗАКЛЮЧИТЕЛНИ РАЗПОРЕДБИ

   Член 11
   Преходни разпоредби
   1.   Права съгласно настоящото решение не се придобиват за периода преди датата на влизането му в сила.
   2.   При спазване на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
   3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизането в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
   4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от датата на влизане в сила на настоящото решение и не може да има позоваване на законодателството на която и да е държава-членка или на Алжир относно лишаване от права или погасяването им по давност срещу съответните лица.
   5.   Ако искането, посочено в параграф 3, е подадено след изтичането на две години от датата на влизане в сила на настоящото решение, правата, от които не са били лишени, или правата, които не са погасени по давност, се смятат за възникнали от датата на подаване на искането при спазване на всякакви по-благоприятни разпоредби на законодателството на която и да е държава-членка или на Алжир.
   Член 12
   Приложения към настоящото решение
   1.   Приложенията към настоящото решение са неразделна част от него.
   2.   По искане на Алжир приложенията могат да бъдат изменяни с решение на Съвета за асоцииране.
   Член 13
   Влизане в сила
   Настоящото решение влиза в сила на първия ден от първия месец след датата на публикуването му в Официален вестник на Европейския съюз.

      Съставено в … на …

            За Съвета за асоцииране

            Председател

      (1)  ОВ L 265, 10.10.2005 г., стр. 2.

      (2)  ОВ L 124, 20.5.2003 г., стр. 1.

      (3)  ОВ L 166, 30.4.2004 г., стр. 1.

      (4)  ОВ L 284, 30.10.2009 г., стр. 1.
   ПРИЛОЖЕНИЕ I

      СПИСЪК НА АЛЖИРСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ

   …
   ПРИЛОЖЕНИЕ II

      СПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВОТО НА АЛЖИР

   …


title: Решение на Комисията от 16 септември 1985 година относно молбите за възстановяване на разходи и плащане на аванси във връзка с някои мерки за изменяне капацитета в сектора на рибарството

text:
Важна правна забележка

|

31985D0474

Официален вестник n° L 284 , 24/10/1985 стр. 0001 - 0007 специално испанско издание: глава 04 том 4 стр. 0010  специално португалско издание глава 04 том 4 стр. 0010  специално чешко издание глава 03 том 06 стр. 245  - 251 специално испанско издание глава 03 том 06 стр. 245  - 251 специално унгарско издание глава 03 том 06 стр. 245  - 251 специално литвийско издание глава 03 том 06 стр. 245  - 251 LV.ES глава 03 том 06 стр. 245  - 251 MT.ES глава 03 том 06 стр. 245  - 251 PL.ES глава 03 том 06 стр. 245  - 251 SK.ES глава 03 том 06 стр. 245  - 251 специално словенско издание глава 03 том 06 стр. 245  - 251

		19850916Решение на Комисиятаот 16 септември 1985 годинаотносно молбите за възстановяване на разходи и плащане на аванси във връзка с някои мерки за изменяне капацитета в сектора на рибарството(85/474/EИО)КОМИСИЯТА НА ЕВРОПЕЙСКИTЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 83/515/ЕИО на Съвета от 4 октомври 1983 г. относно някои мерки за коригиране на капацитета в сектора на рибарството [1], и по-специално член 10, параграф 4 от нея,като има предвид, че молбите за възстановяване на разходи и плащане на аванси, които държавите-членки подават до Комисията, следва да съдържат някои подробности, показващи, че разходите са в съответствие с условията на Директива 83/515/ЕИО, и са свързани с мерки, одобрени от Комисията съгласно член 7 от гореспомената директива;като има предвид, че за да се осигури възможност за извършването на ефективна проверка, държавите-членки следва да предоставят на разположение на Комисията удостоверителните документи, въз основа на които са били изчислявани помощите, за период от три години след плащането на последната възстановителна сума;като има предвид, че за да се оползотвори дадената на Комисията възможност да извършва авансови плащания, следва да се предвидят подробни правила и процедури;като има предвид, че мерките, постановени в настоящето решение, са в съответствие със становището на Постоянния комитет по риболовната промишленост,ПРИЕ НАСТОЯЩЕТО РЕШЕНИЕ:Член 1Молбите за възстановяване на разходи, упоменати в член 10, параграф 1 от Директива 83/515/ЕИО, се изготвят в съответствие с таблиците, представени в приложения 1, 2 и 3.Член 2Държавите-членки предоставят на разположение на Комисията за период от три години след плащането на последната възстановителна сума удостоверителните документи, въз основа на които са били изчислявани помощите, уредени в Директива 83/515/ЕИО, както и пълните данни за бенефициентите.Член 3Молбите за авансови плащания, упоменати в член 10, параграф 3 от Директива 83/515/ЕИО, се подават от съответната държава-членка. Тези молби се съставят по образеца, представен в приложение 4.Член 41. Авансовите плащания не надвишават 25 % от сумата на допустимите разходи, които се очаква да се направят през годината, за която се отнасят тези плащания.2. Авансовите плащания, които не се изразходват през годината, за която са били отпуснати, се приспадат от авансовото плащане, което се отпуска за следващата година. В случай че такова приспадане не е възможно, Комисията има право да изиска от съответната държава-членка да възстанови авансовото плащане изцяло или отчасти.Член 51. В края на всяка година, за която са им били отпуснати авансови плащания, държавите-членки изготвят доклад за операциите, извършени през съответната година. Този доклад се предава на Комисията до 1 юни на следващата година.2. Авансови плащания за следващата година не се извършват, докато докладът, упоменат в параграф 1, не бъде предаден на Комисията.Член 6Списъкът с кораби, за които е била отпусната премията за окончателно спиране, се съставя по образец на формуляра, представен в приложение 5. Той се предава на Комисията преди молбата за възстановителни плащания.Член 7Адресати на настоящото решение са държавите-членки.Съставено в Брюксел на 16 септември 1985 година.За КомисиятаFrans AndriessenЗаместник-председател[1] ОВ L 290, 22.10.1983 г., стр. 15.--------------------------------------------------19850916ПРИЛОЖЕНИЕ 1МОЛБА ЗА ВЪЗСТАНОВЯВАНЕ НА РАЗХОД, ПОКРИТ ПРЕЗ 19.. Г., СЪОБРАЗНО ДИРЕКТИВА 83/515/ЕИО НА СЪВЕТА+++++ TIFF +++++--------------------------------------------------19850916ПРИЛОЖЕНИЕ 2МОЛБА ЗА ВЪЗСТАНОВЯВАНЕ НА РАЗХОД, ПОКРИТ ПРЕЗ 19.. Г., СЪОБРАЗНО ЧЛЕН 3 ОТ ДИРЕКТИВА 83/515/ЕИО (ВРЕМЕННО НАМАЛЯВАНЕ НА КАПАЦИТЕТ)+++++ TIFF +++++--------------------------------------------------19850916ПРИЛОЖЕНИЕ 3МОЛБА ЗА ВЪЗСТАНОВЯВАНЕ НА РАЗХОД, ПОКРИТ ПРЕЗ 19.. Г., СЪОБРАЗНО ЧЛЕН 5 ОТ ДИРЕКТИВА 83/515/ЕИО (ОКОНЧАТЕЛНО НАМАЛЯВАНЕ НА КАПАЦИТЕТ)+++++ TIFF +++++--------------------------------------------------19850916ПРИЛОЖЕНИЕ 4МОЛБА ЗА АВАНСОВО ПЛАЩАНЕ ЗА 19.. Г. В РАМКИТЕ НА ДИРЕКТИВА 83/515/ЕИОА. Мерки, включващи временно намаляване на производствения капацитет+++++ TIFF +++++1. | Очакван допустим разход за покриване през 19.. г. | = … (в национална валута) |2. | Размер на авансовото плащане, за което се подава молбата (макс. 25 % от 1) | = … (в национална валута) |Б. Мерки, включващи окончателно намаляване на производствения капацитет+++++ TIFF +++++1. | Очакван допустим разход за покриване през 19.. г. | = … (в национална валута) |2. | Размер на авансовото плащане, за което се подава молбата (макс. 25 % от 1) | = … (в национална валута) |Дата, печат и подпис на компетентния орган--------------------------------------------------19850916ПРИЛОЖЕНИЕ 5ОПИСАНИЕ НА ВСЕКИ КОРАБ, ЗА КОЙТО Е БИЛА ОТПУСНАТА ПРЕМИЯ ЗА ОКОНЧАТЕЛНО СПИРАНЕ+++++ TIFF +++++--------------------------------------------------